<classify> WAZIRI Mkuu, Kassim Majaliwa ametoa maagizo 13, likiwemo la kuzitaka taasisi za elimu nchini kuboresha mitaala ya elimu ili kuwafundisha na kuwaelimisha vijana, kuweza kuingia katika ajira binafsi hasa za ujasirimali. Akifunga Kongamano la Kitaifa la Ushiriki wa Watanzania katika Miradi ya Kimkakati na Uwekezaji jijini hapa, Waziri Mkuu alisema wakati umefika kwa taasisi au sekta ya elimu kubadilisha mitaala ya shule ili kuwawezesha vijana kuingia katika shughuli za ujasirimali badala ya mitalaa ya sasa ambayo haitoi fursa hiyo. Alisema sekta za elimu nchini inatakiwa kuandaa sera, sheria na kanuni na taratibu, ambazo zitawawezesha Watanzania kupata fursa ya kushiriki katika minyororo mzima katika ushiriki na utekekezaji wa miradi ya kimkakati nchini.Waziri Mkuu aliwataka wadau mbalimbali kwamba mwongozo aliouzindua, unatakiwa kuusambazwa katika taasisi na idara na sekta mbalimbalki za umma na binafsi ili wajue ni fursa na changamoto zilizomo ndani ya mkakati huo kwa ajili ya kuwasaidia Watanzania kushiriki katika miradi ya kimkakati. Alisema mikataba ya miradi mbalimbal,i inatakiwa kuonesha ajira, ununuzi, bidhaa na huduma kwa ajli ya watanzania ambao wanatakiwa kupewa kipaumbele katikakushiriki katika shughuli hizo. Awali, Mtendaji Mkuu wa TPSF, Salumu Shamte alisema sekta binafsi inatoa mapendekezo tisa kwa ajili ya kuhakikisha kwamba sekta hiyo inashiriki kikamilifu katika miradi ya kimkakati kama yatafanyiwa kazi.  <topic>: kitaifa 